Google TalkBack

Google TalkBack ialah perkhidmatan kebolehaksesan untuk sistem pengendalian Android yang membantu pengguna yang buta dan cacat penglihatan berinteraksi dengan peranti mereka. Ia menggunakan perkataan yang dituturkan, getaran dan sebarang maklum balas yang boleh didengarkan (suara) untuk membolehkan pengguna mengetahui perkara yang berlaku pada skrin yang membolehkan pengguna berinteraksi dengan lebih baik dengan peranti mereka. Perkhidmatan ini telah diprapasang pada banyak peranti Android, dan ia menjadi sebahagian daripada Suit Kebolehcapaian Android pada tahun 2017.   Menurut aplikasi Google Play Store, Suit Kebolehcapaian Android telah dimuat turun lebih daripada lima bilion kali, termasuk peranti yang sudah diprapasang dengan suit tersebut. 

Google mengeluarkan sumber kod Google TalkBack dengan beberapa keluaran perkhidmatan kebolehaksesan kepada GitHub, dengan perubahan terkini daripada 6 Mei 2021.  Sumber untuk versi Google TalkBack ini telah dikeluarkan di bawah Lesen Apache versi 2.0. 

 Sejarah Pengeluaran 
Versi Tarikh Pengeluaran Rumusan 9.1 Februari 2021  Gerak isyarat berbilang jari baharu dalam konteks menu baharu yang boleh digunakan untuk aktiviti seperti membaca, arahan suara, sokongan untuk bahasa Sepanyol dan Arab dalam papan kekunci Braille, serta penyusunan semula pada menu tetapan TalkBack.  8.2 April 2020 Memperkenalkan papan kekunci Braille baharu yang menggunakan enam butang besar dalam skrin untuk membolehkan pengguna cacat penglihatan menaip dengan cara yang mereka biasa.  7.3 Mac 2019 Menambah fungsi carian skrin untuk mencari teks pada skrin dengan cara yang lebih mudah diakses dan membuat perubahan pada fungsi bacaan berterusan TalkBack dengan menatal halaman secara automatik dan menambah pilihan navigasi baharu.  7.2 November 2018 Kawalan yang dipertingkatkan dan menambahkan fungsi memundar laju dan fungsi putar palik pada pembaca skrin.  6.2 Jun 2018 Kawalan Android TV dan Pengurusan Fokus yang dipertingkat. Keluaran ini datang dengan penjenamaan semula TalkBack daripada aplikasi bebas menjadi sebahagian daripada Suit Kebolehcapaian Android baharu, termasuklah TalkBack dan beberapa alatan kebolehaksesan lain.  6.1 Awal 2018 Menambahkan keupayaan untuk teks aktif kepada bahasa pertuturan ditukar melalui gerak isyarat, serta membetulkan pelbagai masalah teknikal seperti TalkBack tidak berbunyi apabila menerima panggilan telefon sehingga pengguna menyentuh skrin.  5.2 April 2017 Menambahkan tetapan verbositi untuk pertuturan, menambah maklum balas yang boleh didengar untuk mengezum masuk dan keluar, keupayaan untuk mendengar kiraan aksara kata laluan dalam Chrome, serta pelbagai pembetulan dan peningkatan lain.  4.0 Oktober 2011 Menambahkan TalkBack pada sistem Android
Kategori:Perisian Android